**ROMÂNIA**

**JUDEŢUL SATU MARE**

**CONSILIUL JUDEŢEAN**

# **Serviciul resurse umane, salarizare**

# **Nr. \_\_\_\_\_\_\_/\_\_\_\_\_\_\_\_\_\_2023**

**REFERAT DE APROBARE**

**privind modificarea Statului de funcţii**

**al Direcţiei Generale de Evidenţă a Persoanelor Satu Mare**

Direcția Generală de Evidenţă a Persoanelor Satu Mare, prin adresa nr. 28227/07.08.2023, înregistrată la Consiliul Județean Satu Mare cu nr. 17388/08.08.2023, a înaintat Nota de fundamentare nr. 28215/27.07.2023 privind modificarea Statului de funcții al Direcției Generale de Evidenţă a Persoanelor Satu Mare.

Potrivit prevederilor art. 173 alin. (2) lit. c) din O.U.G. nr. 57/2019 privind Codul administrativ, cu modificările și completările ulterioare, consiliul județean are ca atribuții aprobarea organigramei și statului de funcții pentru instituțiile publice de interes județean.

Raportat la Hotărârea Consiliului Județean Satu Mare nr. 131/30.09.2022 privind modificarea Statului de funcții al Direcției Generale de Evidenţă a Persoanelor Satu Mare,

având în vedere:

- Ordonanța de Urgență a Guvernului nr. 57/2019 privind Codul administrativ, cu modificările și completările ulterioare,

- Legea-cadru nr. 153/2017 privind salarizarea personalului plătit din fonduri publice, cu modificările și completările ulterioare.

Direcția Generală de Evidenţă a Persoanelor Satu Mare solicită aprobarea modificării Statului de funcții, ca urmare a vacantării a două posturi de consilier juridic de la Compartimentul de stare civilă și ca urmare a necesității transformării unui post vacant de consilier debutant din cadrul Compartimentului de evidență și informatică.

Direcția Generală de Evidenţă a Persoanelor Satu Mare menționează că modificările sunt impuse de necesitatea resurselor umane pentru a îndeplini obiectivele Proiectului privind implementarea Sistemului Informatic Integrat de Emitere a Actelor de Stare Civilă (S.I.I.E.A.S.C.) la nivelul judeţului Satu Mare.

Acest proiect, care se derulează la nivel naţional, presupune informatizarea sistemului de depunere a cererilor pentru emiterea și eliberarea efectivă a documentelor de stare civilă, precum și implementarea suportului necesar dezvoltării și accesării serviciilor electronice ce au la bază informații primare de stare civilă.

În baza prerogativelor conferite prin art. 182 alin. (2) și a alin. (4) cu trimitere la art. 136 alin.(1), (2) și (8) din Ordonanța de Urgență a Guvernului nr. 57/2019 privind Codul administrativ, cu modificările și completările ulterioare,

INIŢIEZ:

# **Proiectul de hotărâre privind modificarea Statului de funcţii al**

# **Direcţiei Generale de Evidenţă a Persoanelor Satu Mare**

**INIŢIATOR:**

**PREŞEDINTE,**

## Pataki Csaba

Red./Tehn. B.N.5ex.