**ROMÂNIA**

**JUDEŢUL SATU MARE**

**CONSILIUL JUDEŢEAN**

# **Serviciul resurse umane, salarizare**

# **Nr. \_\_\_\_\_\_\_/\_\_\_\_\_\_\_\_\_\_2023**

**RAPORT DE SPECIALITATE**

**privind modificarea Statului de funcţii**

**al Direcţiei Generale de Evidenţă a Persoanelor Satu Mare**

Direcția Generală de Evidenţă a Persoanelor Satu Mare, prin adresa nr. 28227/07.08.2023, înregistrată la Consiliul Județean Satu Mare cu nr. 17388/08.08.2023, a înaintat Nota de fundamentare nr. 28215/27.07.2023 privind modificarea Statului de funcții al Direcției Generale de Evidenţă a Persoanelor Satu Mare.

Potrivit prevederilor art. 173 alin. (2) lit. c) din O.U.G. nr. 57/2019 privind Codul administrativ, cu modificările și completările ulterioare, consiliul județean are ca atribuții aprobarea organigramei și statului de funcții pentru instituțiile publice de interes județean.

Direcția Generală de Evidenţă a Persoanelor Satu Mare solicită aprobarea modificării Statului de funcții, ca urmare a vacantării a două posturi de consilier juridic de la Compartimentul de Stare Civilă și ca urmare a necesității transformării unui post vacant de consilier debutant din cadrul Compartimentului de evidență și informatică.

Necesitatea transformării posturilor vacante de consilier juridic de la Compartimentul de Stare Civilă derivă şi din obiectivele generale ale Proiectului privind implementarea Sistemului Informatic Integrat de Emitere a Actelor de Stare Civilă (S.I.I.E.A.S.C.) la nivel naţional, precum şi la nivelul judeţului Satu Mare, conform prezentării de pe site-ul Ministerului Afacerilor Interne, https://www.mai.gov.ro/sistem-informatic-integrat-pentru-emiterea-actelor-de-stare-civila-siieasc-cod-smis-2014-120025:

* Reducerea timpului necesar procesării tranzacțiilor informațiilor de stare civilă și a cheltuielilor de stocare a informațiilor pentru administrațiile locale și centrale legate de un număr de 5 servicii, pentru cele 4 evenimente primare de viață: naștere, căsătorie, divorț, deces;
* Creșterea gradului de interoperabilitate a sistemelor centrale și locale care prelucrează informații de stare civilă specifice serviciilor corelate cu cele 4 evenimente de viață primare;
* Eliminarea redundanțelor informaționale existente în sistemele locale și centrale care prelucrează informații de stare civilă;
* Digitizarea documentelor de stare civilă emise în ultimii 100 de ani, aferente evenimentelor de viață primare: naștere, căsătorie, divorț, deces;
* Stocarea electronică și gestiunea arhivistică a documentelor digitizate;
* Creșterea nivelului de colaborare și comunicare între comunitățile locale și instituțiile publice în problematica stării civile.

Astfel că, aşa cum se arată în Nota de fundamentare nr. 28215/27.07.2023 a Direcției Generale de Evidenţă a Persoanelor Satu Mare:

„*Pentru înregistrarea și eliberarea efectivă a documentelor de stare civilă, precum și implementarea suportului necesar dezvoltării și accesării serviciilor electronice ce au la bază informații primare de stare civilă, sunt necesare cadre cu experiență. Proiectul presupune pe lângă alte activități specifice și implicarea unui personal care are cunostințe/experiență tehnică în vederea implementării informatice a proiectului*”.

Transformarea postului vacant de consilier debutant din cadrul Compartimentului de evidență și informatică este imperios necesară deoarece urmează să fie deschis un ghișeu de emitere de documente de identitate la nivel județean, unde este nevoie de un angajat cu experiență în specialitatea activității.

Raportat la Hotărârea Consiliului Județean Satu Mare nr. 131/30.09.2022 privind modificarea Statului de funcții al Direcției Generale de Evidenţă a Persoanelor Satu Mare,

având în vedere:

- prevederile din Ordonanța de Urgență a Guvernului nr.57/2019 privind Codul administrativ, cu modificările și completările ulterioare,

- prevederile din Legea-cadru nr. 153/2017 privind salarizarea personalului plătit din fonduri publice, cu modificările și completările ulterioare,

Statul de funcţii al Direcţiei Generale de Evidenţă a Persoanelor Satu Mare se modifică, după cum urmează:

|  |  |  |  |
| --- | --- | --- | --- |
| Nr.poziție în statul de funcţii | Post existent | Solicitare | Propunere post |
| Poziția **7** | Consilier I  debutant | Transformare post vacant | Consilier I superior |
| Poziția **13** | Consilier juridic I superior | Transformare post vacant | Consilier I superior |
| Poziția **15** | Consilier juridic I superior | Transformare post vacant | Consilier I superior |

În temeiul prevederilor art. 182 alin. (4) cu trimitere la cele ale art. 136 alin. (8) lit.b) și alin. (10) din Ordonanța de urgență a Guvernului nr. 57/2019 privind Codul administrativ, cu modificările și completările ulterioare,

**PROPUNEM:**

**adoptarea Proiectului de hotărâre privind modificarea**

**Statului de funcţii al Direcţiei Generale de Evidenţă a Persoanelor Satu Mare**

**ŞEF SERVICIU, VIZAT JURIDIC,**

Bîja Tania Bodó Nicoleta Lucia

Red./Tehn. B.N.5ex.